
Dictatură şi tiranie 


Căderea bruscă a generalului Pangalos, până ieri atotstăpânitor 
în republica grecească, grăbit să trimeată în surghiun pe toți cârmui- 
torii de până atunci ai țării sale, iar astăzi pus el însuşi subt zăvoareie 
închisorii, această surprinzătoare întorsătură în soarta unui om, care 
părea că nu are a se teme de nimic, a dat prilej iubitorilor de de- 
mocraţie din România să se bucure și felicite reciproc. lată încă un 
uzurpator al sacrelor drepturi populare, care e răsturnăt de elanul spre 
libertate al mulţimei dispreţuite. Incă un aventurier care se rostogoleşte 
dela înălțimea cutezătoarelor sale ambiţiuni de încătuşare a voinţei 
obștești. Incă o dictatură, care e nevoită să cedeze în fața răzvrătirei 
unanime. 

Concluzia se impune, prin urmare, dela sine. Nu peste multă 
vreme va veni rândul celuilalt general, Primo de Rivera, de care 
Spania a cam început să se plictisească. lar la urmă, ca o încununare 
a triumfului democratic, ne vom trezi într'o zi şi cu apusul lui Mus- 
solini, Care rămâne, orice s'ar zice, cel mai solid fortificat dintre toţi 
adversarii sistemelor învechite de a guverna o ţară, lăsând-o la che- 
remul certurilor dintre partide. 

Nu voim să spunem, că aceste socoteli sunt cu desăvârşire gre- 
şite, nici nu ne apucăm să facem profeţii cu privire la durata dife- 
ritelor regimuri politice din Europa. Aceasta e treaba numeroşilor 
noştri auguri de cafenea, mari meşteri în a descifra viitorul omenirei 
din drojdia unei consumaţii. . . Ceeace suntem datori să facem însă 
— din respect pentru ideile î cari credem — e să punem puţină 
rânduială acolo: unde cei interesați vor să producă foarte multă : 
confuzie, 

Se înţelege, că de cele mai multe ori un principlu politic se ve- 
rifică prin fapte. Politica, această artă de a organiza şi de a conduce 
în chipul cel mai rodnic o societate omenească, nu se 

dincolo de hotarele realităţii. Ba, îndrăsnim chiar să avansăm con- 
vingerea, că ceeace constituie însuşirea de căpătenie a unui conducător 
de ţară, e tocmai puterea de a distinge ideia realizabilă din noianul 
de năzuinţi, cari cer. drept la viaţă în marginile vremei sale. 

Păcatul cel mai mare al cârmuitorilor Rusiei de azi, nu rămâne 
oare acela, de-a îi încercat, — cu preţul a atâtor ucideri inutile, — 
să înfăptuiască o aberaţie socială? Atâta vreme, cât a plutit visător 
pe apele Utopiei, comunismul nu covstituia o primejdie tangibilă. Fie- 
care dintre noi ne puteam plăti, la urma urmelor, luxul de a visa o 
societate ideală, în care, din punct de vedere moral, ar fi să des- 
ființăm toate pornirile rele, iar din punct de vedere economic ar fi 
să punem pe fiecare să muncească atât cât poate, şi să consume 
atât cât îi trebuie. Dar, a ucide căteva milioane de oameni nevinovați, 
şi a arunca în ruină un popor întreg, cel mai numeros din toată 
Europa, pentru a te convinge, la capătul acestei dezastruoase expe- 
rienţ>, că ai apucat un drum greşit, aceasta nu mai reprezintă o tra- 
gică eroare doctrinară, ci e o adevărată crimă de înaltă trădare. Pro- 
fesiunea de dictator își are riscurile ei... 

lată pentruce d. Pangalos meditează acum, între patru pereţi, 
asupra destinului său, gândindu-se la recentul plebiscit, care-i dăduse 
cu câteva săptămâni mai "nainte aproape unanimitatea voturilor din 
toată Grecia, şi căutând să se consoleze că nu e cel dintâi grec care 
a cunoscut asemenea cotituri dureroase dela glorie la exil. Poate, că 
umbra lui Aristid cel drept vine câteodată să-l mângăie cu povestea 
ostracizării sale, de-acum două mii de ani... 

Cu ce a greşit, însă, d. Pangalos şi pentruce a fost înlăturat? 
Căci, dacă principiile politice au nevoie de o verificare pe terenul 
faptelor, se cuvine să vedem, întrucât căderea dictatorului a compro- 
mis, chiar în Grecia, ideia dictaturii, şi care au fost, cu adevărat, 
motivele acestei meritate prăbușiri personele. 

După dezastrul militar suferit în Asia mică. de unde a trebuit 
să se retragă în fața trupelor biruitoare ale lui K=mal (un dictator 
ceva mai norocos), Grecia a devenit teatrul unor violente zguduiri in- 
terne, care au culminat în uciderea brutală a foștilor miniştri din gu- 
vernul Gunaris, în frunte cu fostul președinte al Consiliului, şi au de- 
terminat proclamarea Republicei la Atena. Regele George s-a văzut 
nevoit să părăsească tronul, pe care abia se urcase, şi a făcut acest 
gest cu o impecabilă demnitate; iar în urma sa au năvălit, din toate 
părțile, candidaţii Ja dictatură. Ei s-au perindat însă, unul după altul, 
răsturnându-se reciproc, cu ajutorul aceleiaş reţete: răscoala militară. 
Aşa a doborât generalul Pangalos pe generalul Plastiras; aşa a căzut 
el însuş, subt lovitura pe care i-a dat-o de curând generalul Condilis, 
Fiecare din aceşti cârmuifori improvizaţi avârd la activul lor câteo 
mică revoluțe, părea să fie un inovator, un deschizător de drumuri 
noui, şi ceeace e mai ciudat, fiecare s-a bucurat de o incontestabilă 
popularitate. De pildă, generalul Plastiras, întors în Grecia după ares- 
îarea rivalului său, se crede şi acum în stare, ca în fruntea unor trupe 
credincioase șă recucerească puterea pierdută. 

Dar, în timpul acesta, ce s-a ales din soarta Greciei? Și-a vin- 
decat ea, măcar o parte din rănile adânci ale unei umilitoare înfrân- 
geri ? Şi- -a asigurat, cel puțin. odihnitoarea pace internă, la adăpostul 
căreia puterile sale morale sž-şi regiseescă încrederea pierdută? A 
deslegat, în chip fericit, cel puțin una din problemele de reorgan'zare 
a vieții sale publice? Nimic din toate acestea. Un lucru a înțeles 
totuş, poporul grec: el şi-a dat seama, că în împrejurările grele pe 
care trebuie să le învingă, are nevoie de o guvernare statornică, în- 
vestită cu toată autoritatea necesară, care luând asupra sa răspunderea 
conducerii, să nu fie stânjenită în acțiunea sa de vu'garul asalt spre 
putere al puzderiei de grupări și grupuleţe politice, ramase în haosul 
de astăzi fără nicilun punct de gravitație. Deci, poporul grec a accep- 
tat dictatura, cu însuflețire, scuturându-se bucuros de prerogativele 
sale constituționale, cari îi erau, și îi mai sunt încă, o adevărată po- 
vară, atâta timp cât nu ştie ce să facă cu ele. Dar dictatura, popu- 
lara, prin îcsăş esenţa ei, s-a prefăcut în Grecia într-o tiranie 
personală. 

Dictatura nu se poate exercita decât în numele naţiunei întregi 
și spre folosul tuturor claselor ei sociale, Tirania se sprijinește pe 
puterea trecătoare a unei singure clici, spe satisfacerea căreia dăinu- 
ește. Dictatura nu e decât un mijloc. Tirania e scopul însuș. Dictatura 
răsare dintr'o inevitabilă necesitate națională, şi impune o disciplină, 
pe care mulţimea o acceptă, prețuindu-i roadele. Tirania scoate capul 
în vremuri turburi, şi se menţine printr'o apărare silnică a voinţei 
obștești. Intr’un cuvânt, dictatura e de origine democrată, cârmuind 
în spiritul poporului şi cu consimțământul lui pe când tirania, având 
grije numai de ea însăș, şi stăpânind numai pentru a se menţine, e 
cea mai respingătoare formă a autocrației. 

lată, cum credem noi că se explică disgrația de astăzi a gene- 
ralului Pangalos, care a fost aşezat la cârmă ca un dictator, şi a 
sfârşit, urât ca un tiran. lată pentruce d. Mussolini nu are să se teamă 
de nici o surpriză neplăcută, atâta vreme cât dictatura sa îşi îndep- 
lineşte rolul pe care-l are în desvoltarea patrlei sale, căreia i-a făcut 
servicii de nepreţuit, ltalia a fost mântuită, prin dictatură, de pe po- 
vârnişul anarhiei întrun moment când toate sforţările guvernelor par- 
lamentare nu făceau altceva decât s'o împingă cu mai multă certitu= 
dine în prăpastie. Dictaţura fascistă n-a căzut nicio clipă în tiranie, 
căci ea a privit necontenit numai spre marile interese ale aaţiunei 
întregi, rămânând mereu în limitele misiunei sale istorice. 

Va reuși, acum, Grecia să se întoarcă îndărât, la regimul parla- 
mentar, dupăce n-a isbutit să se regenereze nici prin dictatură? lată 
o întrebare la care viitorul apropiat va răspunde. Noi nu facem aci 
profeţii de politică externă. Dar, cei cari se grăbesc să tragă concluzii 
generale dintrun, fapt izolat, ale cărui dedesupturi nici nu se mai” 
obosesc să le descifreze, n- au de ce să trîmbiţeze prea repede fali- 
mentul dictaturii. 

Se vor întâlni cu ea; când nici cu gândul nu gândesc... 

ALEXANDRU HODOȘ 

Poezii 


COPILUL BOLNAV 


Trei pitici călări pe-un corb 
(Mamă, uite-i şi la noi!) 
Unu-i ciung şi altul orb 
Altul cântă din cimpoi. 


Sar sprințar din loc în loc 
Maăcinând un râs mărunt... 
Luminiţa subt obroc 

Mult fi-e sujletui cărunt ! 


Ce icoan&n colb se stânge 2 
Mamă, cine ma chemat? 

Și pe creierul muiat 
Cine-mi ninge cu funinge? 


Unul din cei trei pitici, 

Când e bob și când se 'ntinde 
De ureche luna prinde 
Ceilalți doi se fac furnici. 


Unul s'a urcat în cer 
Ceilalți doi sunt mușuroaie, 
Uite-i boabe de piper, — 
Ochii corbului se moaie. 


Eu am fost odată viu... 
Mamă, ninge negru "'ntruna 
Cucuvăi torc a pustiu 

Un pitic mânâncă luna. 

Am să fiu curând un rob 
Isbăvit din gol de hârcă, — 
Hârca mi-o făcu scrânciob 
Corbul cu pitici în cârcă. 


Mamă, cine m'a chemat? 
Frații morți îmi bat în uşă 
Ninge, ninge blestemat 

Cu funingini și cenușă]... 


STRĂ VEZIE 


Miadeniţă, apă curgătoare 
„Neclintit în tine mam  răsfrânt 
Tu ai fost apă, eu pământ, 

Apă te-ai dus, trecăioare. 


Plină de lună, alb luminai 

Luna în mine neagră era 

„Eu piatră arsă, tu ai fost nea... 
Te clatină stâncă undă mai stai? 


Repede ‘n raze tu apă vie... 

Mâini rugătoare am impreunat 

dn fundul apei stam nemișcat z 
Zu peste mine-ai trecut, străvezie. 


ION DINU 

Asemănări și chipuri 


Radicalism 


Din cartea lui Alain „Elements d'une doctrine radicale“, apărută 
anul trecut, afli multe lucruri, afară de o definiţie precisă a radicalis- 
mului. Se simte lipsa unei definiţii, cu atât mai mult, cu cât autorul 
pretinde să facă doctrină, şi mai ales că are pretenția de a fi singurul 
militant al ei. 

Alain este mai de grabă un publicist, un impresionist politic, 
decât un cugetător, un sociolog, un filozof. Cartea lui e alcătuită din 
însemnări la marginea doctrinelor şi psihologiei politice. In timp de 
douăzeci de ani, colaborând la ziare provinciale, autorul a îngrămădit 
o mulțime de esseuri — fără continuitate lăuntrică, fără să fi făcut 
delimitări științifice între o doctrină şi alta, din multele care se vân- 
tură în Franța. Dacă reduci poliloghia inutilă, în care inevitabil cade 
un publicist grăbit, silit să scrie sub impresia tenomenului efemer, 
— cazul lui Alain, — găsești câteva, numai câteva idei, care nici nu 
alcătuesc o definiţie, nici nu dau o justificare a acestei doctrine. Astfel, 
din primele pagini — („Tribunul“)aflăm că radicalismul are un mare 
viitor (deși. cum spun, din esseurile lui Alain încă nu ştim bine ce 
este radicalismul). i 

— „Nu odată mi s'a spus: sunteţi cel din urmă dintre radicali, 
sau aproape cel din urmă. Aceasta varietate a dispărut ca şi mamuţii“ 
Râdeam mult. Acum râd şi mai muit. Radicalismul nu e de loc un 
moșneag, e încă un prunc. Mi se pare, se poate ghici ce va deveni 
el; e singurul nou fenomen în politică, unde sa spus totul până acum“ 

Radicalismul e astfei un prunc, şi nu e un moşneag, Şi-n alta 
parte, Alain face aceiaşi comparaţie: „radical!smul încă na devenit 
conştient de sine, el e încă copil, şi ca toţi copiii, el acţionează“. 

% = * 

Contradicţiile autorului sunt primitive, sunt de suprafață. De 
pildă: Vorbind de radicalism, care e în chip organic legat de demo- 
<raţie, Alain totuşi se refugiază în ideia individualistă, Colectivitatea, 
spune Alain, e întotdeauna tare şi întotdeauna oarbă. Ea în virtutea 
mecanismului ei, naşte războaiele, sclavia, prejudecățile. Umanitatea 
inevitabil se câștigă (în sens de a evolua conştient) în individ, în 
colectivitatea se cuibărește barbaria“. 

„Acum — dacă radicalismul e organic legat de democraţie, cum 
finde spre individualism? fiindcă democraţia e domnia colectivități, 
şi e în totdeauna în contradicţie de principiu şi de fapt cu indivi- 
dualismul. Radicalismul fiind o categorie a democraţiei — o sferă mai 
cuprinzătoare sau -cuprinsă în sfera democraţiei — e conceput din 
elementele categoriei colectivităţii şi exclude la extrem concepţia in- 
dividualistă. Radicalismul ca o variaţie a aceleiași sfere —  colicti- 
vismul — naşte și el războaiele, sclavia, prejudecățile şi cuibărește 
barbaria. Dacă anarhia însă, e un rezultat al individualismului, şi 
fiindcă anarhia e în esenţa sa răsboiu, sclavie şi prejudecată, înțele- 
gem dece Alain instinctiv se duce spre anarhismul individualist, 
Contradicţia de fond constă în afirmaţia că omenirea crește în sfera 
individualismului şi descreşte în sfera colectivității — ambele, după 
Alain, identități. ` 

Dacă Alain ar fi înlocuit individualismul cu personalismul, con- 
tradicția şi formală şi de fapt ar fi fost evitată. Nominaliştii materia- 
lişti însă, fie filozofi, fie sociologi sau politiciani, nu cunosc concepţia 
personalismului, sau o ignorează intenţionat fiind spiritualistă şi în 
măsură de a le răsturna factura sistemelor. 


Contradicţia inițiaiă naște şi alte contradicții. Alain e împotriva 
socialismului. „Dacă socialiștii ar construi o societate, în ea imediat 
ar începe să domnească nedreptatea; totul va pieri fără sarea radi- 
calismului, fără individu!, care refuză să mugească în orele fixate și 
ta proporţie dată. Individul cugetător e împotriva societăţii dorminde 
„— iată veşnica istorie“. 

Dacă eşti — cel puţin în teorie — pentru democratism, nu poți 
să nu ajungi consecvent la socialism. Socialismul e o adâncire a de- 
mocrației, e o radicalizare a «i. Nu ştii unde sfârşeşte democratul şi 
unde începe socialistul. Democratism şi socialism sunt două — din 
mai multele aspecte — ale spiritului materialist. In regimul democratic 
ca şi în cel socialist dominantă e categoria colectivităţii. Dacă radi- 
calismul lui Alain e organic legat cu democraţia, organic rămâne legat 
și cu socialismul. 

„Dreptatea e întotdeauna egalitate“ spune undeva Alain. Egali- 
tatea însă nu se realizează decât în regimul colectivist — unde indi- 

vidu!, vrea sau nv, trebue să mugească. Dreptatea egalitaristă după 
Alain, rămâne ca un drept al individului de a mugi, şi iarăşi nu cât 
vrea şi când vrea, ci în anumite ore şi în măsură redusă. Dreptatea 
egalitaristă exclude şi libertatea. Libertatea inevitabil creiază inegali- 
tate, şi întrun plan de inc galitate, şi întrun plan de inegalitate psi- 
hologică, intelectuală, socială, dreptatea nu mai poate fi egalitaristă. 
De altfel dreptatea, o noţiune morală, se realizează numai întrun pian 
spiritual : inegalitatea. 


*% 
* % 


Dacă nu ne-a spus ce este radicalismul, Alain ne descrie în 
schimb pe radicalul. El e un filozcf, după natura sa. „Dacă îi veţi 
vorbi despre un viitor mai bun şi despre destinele îndepărtate ale 
omenirii, el vă va asculia, fixându-și asupra voastră privirea limpede; 
şi nu va lipsi să vă răspundă, fiindcă întrucât e vorba de teorie, 
bunul lui simţ cere un sistem închei:t“. „Dcgmatic în acţiune, sceptic 
în cugetare — iată radicalul“. Mulţi găsesc că e mai comod să fie 
dogmatici în teorie şi sceptici în acțiune. Aceştia sunt socialiștii, — 
aceştia nu sunt radicalii“. Câte propoziții, atâtea contradicții — (care 
pu sunt nici măcar paradcxale). Intâiu: radicalul cere o sistemă în- 
cheiată — fără să precizrze prealabil concepția de bază a doctrinei. 
Asta seamănă cu o clădire, de care arhitectul se îngrijește să aibă 
straşină, fără să “fi pus mai întâiu fundamentul. Al doilea: cum poate 
fi radicalul dogmatic în acţiune, fiind în acelaştimp sceptic în cugetare. 
Poate că Alain are în vedere primitivismul acțiunii omului sălbatic, 
unde cugetarea lipseşte sau secundează acțiunea. Ce acţiune — şi mai 
ales dogmatică, pcinește dintr'un scepticism? Scepticismul opreşte: 
acţiunea. 

Evident că e mai consecvent cineva să fie dogmatic în teorie 
şi sceptic sau inactiv integral în acţiune — cum zice Alain că sunt 
socialişti. 

Alain vorbeşte şi despre democraţie, Simple şi inutile banalităţi. 


Rivarol 


Raționalismul revoluţionar, care atacase în rădăcini bazele istorice 
ale poporului francez, contaminând mai târziu şi catolicismul deşi îm 
mică măsură, pregătind şi justificând revoluția de la 1789, a fost co- 
vârşit de reacţiunea spirituală şi foarte creatoare de la începutul sec. 
al 19: aici găsim pe Joseph de Maistre şi Chateaubriand. Rovoluţia 
parcă nu făcuse altceva şi mai mult decât să provoace mişcarea ca- 
tolică şi romantică. 

Reacţiunea însă împotriva raţionalisnuului începe cu literatul şi 
jurnalistul francez, Antoine de Rivarol, contemporanul enciclopediştilor. 
Astăzi în Europa, precum şi în România sa început dintro necesitate 
sufletească, intelectuală şi socială, justificarea filozofică a reacțiunei, — 
e folositor” să ne amintim de Rivarol. 

„Enciclopediştii“ sunt pleiada de scriitori, filozofi, poeţi, savanți 
cari au redactat Enciclopeda franceză în veacul al XVIII: D'Alembert, 
sceptic religios până la ireligiozitate ; Diderot spirit caustic, vezi-l în 
„Le fils naturel” şi mai ales în „lacqies le fataliste“, Voltaire, care 
din înălțimea genialităţii sale cu care umpluse veacul al XVIII, proclama 
necesitatea de a zdrobi „infama“ :— Biserica catolică; Montesq iieu 
— autorul lui „l'Esprit des iois“, primul care a lansat ideia consti- 
tuției pa baza separării puterilor în stat; Rousseau, teist sentimental 
şi foarte vag... 

Din acuzările ce le aduce Rivarol, cu întristător scepticism pe 
alocuri, dar întotdeauna cu o întrezărire precisă, ca a iluminaţilor 
profatizanţi, putem vedea ce prăpăstioasă operă de cilturalizare rafio- 
nalistă făceau premergătorii şi pregătitorii revoluţiei. Ce bine se aplică 
raţionaliştilor şi revoluționarilor actuali rech'zitorul următor: 

„li acuz (pe enciclopedişti) de a ignora conștient adevărul acela, 
că din toate autorităţile, poporul se supune în chipul cel mai incon- 
secvent, adică se supune cel mai puțin, propriei sale autoritzţi; îi acuz 
` de a fi ignorat legile echilibrului îa stat, — de oarece întotdeauna au 
confundat noțiunea suveranității şi a proprietăţii; de a fi sedus pe om, 
membru al societăţii organizate, prin independenți: sălbaticului din 
pădure, li acuz mai departe de a se fi folosit multă vreme de ajutorul ` 
acelor tâlhari, pe care ei acum cu o tristă mirare îl văd la putere; 
de a fi presupus că e posibil să bârfeşti şi să înjoseşti sentimentul 
de fidelitate, expropriind sute de mii de proprietari și aplaodând pri- 
„mele asasinate, mânjind cu sânge mâinile poporului, crezând că prin 
aceasta nu se calcă moralitatea socială; — de a fi crezut sau dea se 
fi prefăcut că cred că în popor numărul nefericiţilor întrece numărul 
ignoranţilor şi că sărăcia întrece viţiile lui. li acuz, de a fi declarat: 
să. necinstim vechea noțiune de cinste, şi ca nişte noi Maxənții, să 
condamnăm pe oameni la chinul egalităţii. Ei sunt vinovați de a fi 
afirmat că împotriva planurilor şi acțiunilor lor nu e posibil să aducem 
replici, nici pilde din istorie, nici rezultate ale experienţei, fiindcă, după. 

spusele lor, revoluțiile făcute de ei nu se aseamănă cuiniciuna. $ 


* 
* * 


Rivarol, evident, ca catolic şi filozof religios, ar fi putut ușor 
dovedi că poporul democratizat, își calcă în picioare propria suvera- 
nitate, când suveranitatea lui e înhăţată de demagogi  circumspecţi, 
că legile echilibrului în stat sunt active numai în pianul inegalității 
şi sub acţunea principiului ierarhiei; că desbrăcând pe om de drep- 
tul de a poseda, îi limitezi în principiu suveranitatea și-i răpeşti de 
fapt libertatea efectivă ; că însăși independența omului nu se poate 
cugeta ca o primitiv tate animaiică ; că înjosiud și degradând obliga- 
tivitatea fidelității faţă de o clasă, o generalizează î.ţi de toţi prefi- 
când "pe oameni în bande de lupi; că mizeriile sociale mau rădăcini 
decât în sărăcia şi inconsistența spirituaiă a indivizilor; că, egalita- 

tea socială mărginește şi distruge libertatea etc. etc. Rivarol a murit 
prea de vreme, în 1801 şi ma văzut refluxul revoluționar după insuc- 
cesul lui Napoleon, dar a fost suficient de filozof ca istoria să nu-i 
fi dat noțiuni juste şi viziuni clare despre ceia ce se numește popor 
şi ce poate face el întrun regim de egalitate, fraternitate și libertate. 
„Poporul“ lui — e veşnica mulţime, căreia îi trebuie mii de ani încă 
pentru a ajunge lao existenţă calitativă, unde sentimentul personalității, 
nu a individualităţii, dă posibilitatea şi realitatea libertății şi egalității 
autentice. Nu convin și acum cuvintele acestea? 

„E uşor să antrenezi poporul cu două cuvinte: ordine şi liber- 
tate, dar ori ce ordine (intrun regim de democrație avansată) tinde să 
degenereze în despotism, și orice libertate în anarhie. Obosite de 
despotism, popoarele cer libertăți; atacate de anarhie, ele imploră 
ordine. Asemenea oceanului, cu fluxurile şi refluxurile lui, neamul 
omenesc se lezgănă între două țărmuri, când năzuind spre ele, când 
îndepărtându-se de ele, — presărându-le întotdeauna cu epavele rui-: 
nelor sale“. 

A observat Rivarol ceia ce observăm cu toţii: în tumultul revo- 
luționar și democratic-radical, apar „feţe“ noi din adâncul turburat 
al mulţimii, l-am numit „râturi“. Rivarol i-a botezat „lachei îmbogă- 
țiți“. „De pe caprele din dos — spune Rivarol, — ei au sărit în 
lăuntrul echipajului, şi necăzând sub roate, au evitat să fie prinşi şh 
ucişi de ele“. 

In timpul nostru, când echipajele au eşit aproape din uz, lacheii 
înbogăţiți au  nemerit: direct în automobile luxoase, iluminate cu 
electricitate. Şi mai este o diferenţă, impusă de imoralitatea, faimoasă 
a acestor timpuri: lacheul, este mai mult o caracterizare morală, în 

„fond el este un bandit — şi ocupaţiunea lui, fie gazetarească,e de a 
„construi“ și a „reconstrui“ societatea: rechinismul și maroderia au 
ajuns culmea. Le trebuie acestora statul corporativ ca în reprezentanța 
generală să vedem şi noua'categorie socială — a bandiţilor construc- 
tivişti. Având o dexteritate măiastră, unde-i poţi vedea pe aceștia sfă- 
şiaţi de roţile carului justiției! Justiţia — vedeți dvoastră, — a fost 
concepută cu roți primitive, iar banditul constructivist îşi fumeaza 
„specialitatea“ în vehicule moderne şi sugestive... 

Rivarol nu putea suferi pe oratorii Constituantei. Erau acolo și 
oameni „chemaţi“ şi „aleşi“ — dar în regimul revoluționar, care-ţi 
sunt Calitățile şi capacităţile pentru a juştifica un drept la un scaun 
legislativ? In învolburarea revoluţionară, ciurucurile și rezidurile nă- 
moloase es la suprafaţă. Rivarol i-a văzut astfel pe aceşti oameni cari 
au devenit oameni în prima sau a doua noapte a revoluţiei: „Sunt 
ciuperci politice şi literare, care au crescut spontan în serra filantro- 
piei contimporare“. Despre câţi din protagoniștii revoluțiilor demas- 
cate ale zilelor noastre nu poţi spune ca Rivaro!, despre un „activist“ 
al revoluţiei din 1789: „Domnul S. e un om de care fugi în timp 
de linişte şi care fuge în timpul dezordinelor“. i 

Cel ce wa citit satiricul „dicționar al oamenilor mari“ ai revo- 

- luției aceleia, nu va cunoaşte niciodată cât e în fond mic „oinul mare“, 

devenit mare într'o singură sau în mai multe nopți de întunerec conx 


seculiv şi dens. 
$ 


* + 

A fost Rivarol tipul reacționarului. Al reacționarului care crede că 
revoiuționarismul democrat se poate şi trebuie covârșit prin spirit — 
numai — creator şi progresist. El nu credea în triumful emigrației fran- 
ceze, a acelor aristocrați, cari după spiritul adevăratei reacțiuni, sunt 
tot atât de reacționari ca „leaderii“ revoluțiilor. Na putut descoperi 
în ei năzuinţa de a fi evolutivi, de a înpinge ziua de astăzi spre o 
transfigurare div centru spre periferie, lentă Şi îmbucurătoare, înfăptuind 
un bine și un ides], care nu e al clasei şi al prejidecăților lor. De 
altfel nu există — mi şcarea „albă“ a coaiiţiilor antibolşevice din zi- 
lele noastre ne-a invăţat — o covârşire fizi că, mecanică dacă vreţi, a 
revoluției. Spiritul reacționar e altceva decât forţă, decât tun, decât cnut, 

„Coaliția antirevoluţionară e de aceia atât de lipsită de succes 
— spune Rivarol — fiindcă ea întotdeauna întârzie de Franţa cu un 
an, cu ọ armată — și cu o ideie“, In realitate — emigrația franceză 
a lipsit Franţa de o ideie — de aici nenorocirea patriei şi nenorocirea 
emigrației, care să nu uităm, era o clasă dominantă, și nu domina 
prin idei. 

Ceia ce Rivarol observa just pe atunci — în grăbita schimbare 
de guverne democratico-revo!'uţionare, confirmă istoria politică a tuturor 
țărilor Europei din sec. al XIX. dar mai ales acum. Democraţia re-. 
voluţionară nu poate da un guvern tare şi tare prin rațiune. Se năs- 
cuse în snfietul obiectiv al lui Rivarol un dor de guvern tare în faţa 
atâtor guverne slabe. „Numai acel guvern ar fi perțect, care ar fi 
ştiut să pună tot atâta rațiune în forța sa, câtă forță ar trebui să 
aibă şi rațiunea sa“. O paratrazare delicioasă — și rămasă celebră — 
a guvernului ideal al lui Platon. Forţa raţiunii o concepem, fiindcă o 
dorim, ilimitată. Guvernul rațional, adică tare prin rațiune, trebuie să 
fie ilimitat de tare şi în cârmuirea concretă. 

Inatrucât, spuneţi drept, acest reacționar de ajun de revoluţie, și 
ce revoluție! şi care alături de Diderot, de d'Alembert, de Voltaire, 
alături de slava lor sgomotoasă, părea un imperceptibil sunet în pustie, 
este astăzi mai mic decât ei, şi mai mic decât uriaşii raționalişti ai 
veacului al 19-lea, după ce ni sa dat să vedem cu ochii cum în 
moara timpului sau măcinat și s'au prătuit în vânt grăunții de muştar 
ai filozofiei raţionaliste şi ai revoluționarismului raționalist cu care 
oamenii cu zâmbetul sarcastic de pe atunci sperau să răstoarne ome- 
nirea cu temelia în sus? 


a 


Aristocratismul creştin 


Işi îngăduie prea multă ignoranță părintele Chiricuţă. Eu am 
scris: creştinismul este religia aristocratică. Creştinul este un aristocrat 

iudeu? este plebeu. Sf. Sa, în loc, ca teolcg, să înţelezgă ce înseamnă 
asta, se grăbeşte — în al doilea foileton publicat în „Cuvântul“ să 
vorbească despre aristocrația rusă. Unde dai şi unde crapă. Tot cw 
atâta înţelegere, păr. Chir!cuţă, ar fi putut vorbi despre chelia mea, 
despre tăbăcitul pieilor, despre ce vrea. Sfinția Sa uită că gnoseologia 
creştină se face în spirit — şi nu după buche. Buchea omoară, spi- 
ritul clarifică. Intreg creşt!nismul s'a „zidit“ după spirit. Dealifel și 
Evanghelia ne previne să ne ferim de buchea moartă. 

lată ce trebuia să înțeleagă păr. Chiricuţă. Creștinismul este re- 
ligia harului și nu religia legii. Elevii de seminar de clasa a Ill-a ştiu: 
asta. Creştinismul afirmă legea, „fiindcă legii se supune totul“ — dar 
şi legea şi afirmarea ei e treaptă cea mai de jos, treaptă inițială a. 
încreştinării. Treapta de sus care din punct de vedere creştin dă 
putință reală a încreştinării desăvârşite — e împărăţia harului, 
„ Deosebirea şi distanța între aceste două trepte e imensă. Legea ex- 
primă nemărginită domnie a lui Dumnezeu asupra lumii văzute şi ne- 
văzute. Harul este acel act prin care Dumnezeu se comunică întregei 
lumi, realizând unirea internă între El şi creatură. Acest act constă în 
înomenirea lui Dumnezeu, în transformarea întregei lumii în templu 
divin — ap. Pavel spune: în corp divin — şi în îndumnezeirea: 
creaturii. Asta trebuia să înțeleagă părintele Chiricuţă: în împărăţia: 
Harului Dumnezeu se înomeneşte și jăptura se îndumnezeeşte. Nu e locul. 
aici să dezvoltăm acest adevăr fundamental al creştinismului, — creş- 
tinism fără înomenirea lui Dumnezeu nu este creştinism — lucrurile: 
aceste le făceam în școala secundară. 

Iudaismul, părinte, rămâne jos, la treapta inferioară: recunoaște: 
domnia lui Dumnezeu, dar vai cum! In împărăţia legii — perioada 
vechiului testament — Dumnezeu deși s'a descoperit ca Domn, al 
iudeilor şi al întregului Cosmos, totuşi iudaismul Il acceptă ca con- 
tractant. Legământul vechiu — în concepţia iudaică — e un contract. 
bilateral. Recunoaşterea aceasta — e o imperfecție din punct de vedere: 
creştin. Şi Satana recunoaște pe Dumnezeu — dar ce atitudine, ce: 
năzuinţi drăceşti are faţă de El. Numai în împărăţia harului, Dumnezeu: 
să dă omului, înomenindu-se, și omul se îndumnezeeşte, acceptând: 
prin euharistie, trupul divin. In acest raportdintre Dumnezeu şi om — 
în aceasta înfiere a omului se găseşte origina şi faptul aristocratis- 
mului creştin. Și în altă ordine de idei — faptul indivizibilităţii şi 
necontopirii celor două firi ale lui Hristos ne descopăr adevărul, nu 
de buche ci de spirit, că Dumnezeu este începutul şi sfârşitul evolu- 
ţiei universale. l 

Când spun că creştinul este aristocrat înseamnă că creştinul 
este fiu real şi spiritual al lui Dumnezeu; iudeul rămânând în afară 
de împărăția harului rămâne şi plebeu. Plebeismul iudaic este un cod 
de drepturi, pe care le pretinde evreul de la Dumnezeu; — aristo- 
cratismul creştin e declaraţia obligaţiunilor creștinului faţă de Dum- 
nezeu de a se îndumnezei, prin har, prin euharistie, prin credință, şi 
faptă. Sentimentul şi conştiinţa de aristocrat al creştinului este um 

imperativ de jertfă. Și Hristos Dumnezeu, pare mi-se, s'a jertfit. ludais- 
mul cere, pretinde impertinent, jertfirea altora pentru el. 

E un cuvânt în Evanghelie care îngrozeşte: „Sângele meu peste 
voi şi peste copiii voștrii“ — îşi aminteşte părint. Chiricuță în ce 
împrejurări, şi cui a aruncat acest blestem Isus Hristos? Un blestem? 
__Nul Un destin mai de grabă. Până când indeul nu se va spăla de: 
acest sănge, pe care la vârsat ca un ucigaş de rând, până când nu 
va întra în crăstelniţa creștină, și nu va bea sângele pe care la văr- 
sat, şi nu va mânca trupul pe care l’a ucis, până atunci va rămâne uci- 
gaș, şi plebeu, exclus din împărăția harului, exclus din raportul de fiu, 
“ exclus din aristocratismul creştin, aruncat îu sodomia plebeismului spiri- 
“tual şi moral. 

Păr. Chiricuţă face şi o mică imprudenţă. Vorbeşte de mine per- 
sonal. Eu nu merit aceasta cinste — există o cinste şi în dojană. 
Mă întreabă la câte din ispitele satanice am renunțat eu. Răspund: 
nici wam fost ispitit şi nici m'am avut de gând să mă supun acestui 
examen. Cu alte cuvinte: nici pe dracu nu Pam văzut, nici cruce nu 
mi-am făcut. Tentaţiile mele îmi sunt scumpe: ori de câte ori surprind 
în mine vreuna, mă grăbesc să o satisfac. Astfel scap de ele. Norocul 
meu că aceste tentaţii nu mă pun în conflict cu Dumnezeu, care'mi 
certezează deseori conştiinţa. N'am pretenţia să fiu creştin desăvârşit: 
dovada că întrebuințez apa de colonie, îmi înveselesc inima cu puțin 
vin, şi la baie mă spăl cu săpun — ca unul din eroii insignifianţi 
ai lui Cehov. Decât minciuna unei perfecţiuni întegra! creştine, prefer 
- suferința unui mic şi înocent păcat omenesc. Situaţia vameșului şi în 
Evanghelie, mi se pare e preferată situaţiei fariseului grandilocvent. 


G. M. IVANOV 

Peregrinări... 


Per me si va nella cita dolente... 


intins pe pat, cu capul huind de friguri, luptam zădarnic să-mi 
desluşesc gândurile... Sunt oare iarăşi copilul şcolar care a întrat în 
clasă sau sunt o ființă străină, care, după ani de zile, e adusă acolo, 
de-un vifor de nemernicie?! De-un singur lucru eram sigur: odaia 
în care stăteam întins era una din clasele -şcoalei unde odinioară în- 
văţasem carte, — dar acest „odinioară“ nu mai avea nici un înţeles... 
Era vară călduroasă, — muște zănatice zburau zădarnic, în preajmă 
erau gemete și sughiţuri reci, ca de moarte... lar departe bubuiau tu- 
nurile. Prin pământ venea zvoana hăuitoare... Priveam în plafonul ușor 
înegrit: în colţuri erau cenușii case de paianjeni. Firile atia văzute 
se jucau uşor la briza nesimțită, care venea pe ferestrele deschise, 
Avui clară viziunea copilăriei, — şi în scurt mintea mi se limpezi: 
eram din nou în spital. Deşi departe, dar totuşi clar, vedeam Nămo- 
loasa. — Sufletul ei, plin de nădejdi: da, ne pregăteam să ne ducem 
acasă, — şi totul s'a întors înapoi... Şi pe niște dune de nisip, de pe 
un drum, care semăna cu acelaş drum din depărtată vreme, — căzui... 
Și ca şi cum aş îi început din nou clasele primare, întrai în şcoala 
de pe vremuri. O mână mică de femee, se plimba domol pe a mea, 
— şi un glas, care-mi părea cunoscut, îmi şoptea : 

— „lți aduci aminte când învăţai la şcoala aceasta?... Nu?... Eu 
sunt doamna Ionescu... Nu-ţi aduci aminte?.. 

Ceva vag aburi în mintea mea copleșită de febră... Da.. doamna 
Ionescu... Cine-o fi?.. 

Alături de mine stă nemișcat un ofițer de artilerie. Dă încet din 
buze, ca într'o rugăciune. E îmbrăcat cu halat, iar lângă capul lui 
stă ordonanța: tot aşa de nemișcată... Brusc, ofiţerul se scoală în 
şezut şi scormonind cu mâna sub pernă, scoate un revolver „Stey.“, 
enorm... Il îndreaptă spre sobă şi răcneşte: „pentru patrie! „Trage: 
huet enorm, ochi tulburaţi în toate paturile, doamna lonescu cade în 
genunchi, uşile se descid şi întră înfirmierii speriați... „E nebun, — 

e nebun!...“ Ofiţerul râde candid unui punct nevăzut din spaţiu, — 
şi, Calm apoi, se culcă pe pernă, aşezându- şi cu grijă arma sub cap... 
Pe urmă, recade în nemişcarea de mai nainte... Doamna lonescu se 
ridică din genunchi şi surâde. Medicul, crâșnind din dinţi, șueră spre 
ordonanţă: „de ce nu i-ai luat revolverul, idiotule?!..* Ordonanţa stă 
ca un om de piatră... 

Acuma sunt lămurit asupra mea, — ştiu: ne-am retras dela Nà- 
moloasa, — și în drum, mau adus aici, iar spitalul este vechea şcoală 
de. pe vremuri, când umblam cu pantaloni scurţi, cu placă şi cu cre- 
ion de neatră.. ` 

„Zile şi "nopţi, în şir buhăesc tunurile, — iar unul apropriat, 
bate urbea Tecuciului fără cruţare. Trec pedeasupra şcoalei ghiulele 
văjâitoare, încolo, spre smărcosul Bârlad, întru îngrozirea oamenilor 
şi a broaștelor orăcâitoare... E un fâșâit sinistru, care parcă se opreşte 
în gât, dând trupului un rău melancolic, 


| ŞI via mereu rănţi, diatr'un loc ce se chiamă Mărăşeşti..., Acolo 
„e bătălie mare... aşa spunea spăimos, un ofițer cu capul şi cu piep- 
"tul înfăşate în bandaje, — de lângă mine... De ce? Cum?.. Noi nu 
ştiam nimic... Ce-i cu acest „Mărăşeşti“? — iar ofiţerul grăia greu: 
vrea să ia şi Moldova...“ Deodată ofiţerul de artilerie, se ridică şi 
răcni: „Moldova, Moldova, — niciodată 1..* Şi vru să scoată iar re- 
volverul. — dar nu-l mai” găsi... Doamna Ionescu surâdea... 

A doua zi, a treia zi, — o săptămână la şir, veniră răniții.. Mi- 
rosea aerul a răniţi. Internul șoptea: „toate spitalele din oraş sunt 
pline...“ Şi tunurile buhăiau necontenit, — venea pe sub pământ so- 
bolescul huet... Dar ca un strigăt de furie şi ură, „alergau despletite 
prin aer, vorbele: nu pot trece, — nu pot trece...“ i-am hăcuit ca pe 
varză, ticăloșii.... Au să treacă în Moldova pe lumea cealaltă... Seara, 
ne adunam la fereastra dinspre Siret și ne șopteam gândurile : „Săr- 
manii fraţii căzuţi... sărmanii fraţii... Tunurile se auzeau necontenit... 

„Intro zi, mă trezii lângă mine cu ofițerul francez al regimen- 
tului nostru... Bravul Paul Mourier.. Venise să vadă pe camarazii lui 
rătăciţi prin spitale și să le spună, pe româneşte, un: ce mai faci tu, 
drâga 2 Și aducerile aminte din vremea pregătirei revanşei, colo. sus 
în nordul Moldovei, îmi răsăriră clare, după-ce pretenul francez plecă, 
— asigurându-ne că „Boşii au fost anfranți..“ 

Il vedem pe Maurier alături de soldații noştri, învățând repede 
limba noastră, — iar soldaţii luându-l dintr'un început în mare dra- 
goste. Fuseseră aduse mitralierele franţuzeşti și se începuseră pregă- 
tirile, sub comănda lui, pentru ca soldaţii să le învețe mecanismul şi 
tragerea.. Trecuseră abia câteva zile de la aceasta, și văd pe fran- 
cez, venind spre mine, oarecum speriat: 

„C'est admirable, cest admirable I° 


Rimase împietrit în faţa unui soldat, care, după numai câteva 
şedinţe, i-a desfăcut şi i-a pus la loc, bucăţică cu bucăţică, întorto- 
chiata mitralieră franceză. 


Apoi, ca într'o taină, adăogă: 

„Aveţi un ţăran superior... Bine condus, faceţi din el, o mare 
putere ile civilizare a ţării... E 
Mourier îi iubea cu czvalerismul larg, francez... 
Dar şi soldaţii noştri, şi mai fără margini. Ei, soldaţii, Pau în- 
văţat româneşt- pe franțuz, — ciupind şi ei câteva boabe franțuzești : 
„bonjur mezani, checă vu fet? viv la Frans şi a ba le Boş.“ 
Erau ceasuri de senină potolire, seara, în tabără, când, fără gân- 
. duii, fără interese, ci numai aşa întru proslăvirea unei ţări de caya- 
deri, cântam tofi în cor, având prins de braţ, pe Mourier : | 
Allons enfants de la Patrie!.. ! 
Văile duceau departe intonațiile cântecului galic, iar noi simțeam 
aburind peste sufletele noastre sbuciumate, mireazma unei înseninăși 
superloare... Ă | 
„Dar scris fu în cartea peregrinărilor neştiute, să părăsesc curând 
şcoala copilăriei, — şi să pornesc încolo, spre 'miază noapte întru cău- 


tarea îndreptărilor mele. Când am păşit în oraş, spre curtea veche a, 


bătrânilor mei, nam mai găsit acolo, pe mama... 

Murise abia de-o lună... Imi aduceam aminte cum am venit, ca 
înt”o fulgerare, de la Nâmoloasa, cum am îngropat-o în ţintirimul din 
coasta dealului, şi cum, în aceiaşi vijelie, am scoborât spre tranșeea 
nămoloşteană, uitând’o, în huetul răsboinic... Şi acum casa bătrâ- 
nească, era fără mama... Pustie viaţă se lăsase pe copaci și pe iarbă... 
Şi nici macar plânsul nu venea, era și mama un soldat mort pentru 
patrie, care nu trebuia plâns... 

Și-un tren negru, cu geamuri sparte. mă duce încolo, spre lași. 
Stau și privesc în noapte : trupul meu e ca pana slăbit, iar în încă- 
perile lui lărgite, s'a aciuat o suferință crescută... 

Aud vorbele camarazilor. Sunt doi ofiţeri, care vorbesc despre 
„eroism“ A 

„Eu — zice unul — nu concep eroismul de cât în mod 
absolut.. "Suprim orice gând, — dau departe orice sugestie contrarie, 
-— chem mereu în mine asprimea, răutatea şi nepăsarea, şi merg 
-- înainte : aşa trebue, aşa mi se cere, așa sunt soldat.. Moartea, în 
asemenea împrejurări, e normală...“ 

Celălalt grăi: 

„Dacă poţi aşa, — dar dacă nu poți?..* 

"Nu ştiu... Eu ştiu numai ce se petrece cu mine... 

"Dar ce faci singur ?... Trebue ca, cel puţin dacica să 
fie aşa, pentru a isbuti... 

„Mulțimea poate fi sugerată... 

„Dacă forţele contrare opresc sugerarea? s 

„In doim şi noi puterea de sugerare... 

o tăcere scurtă, cu fulgerări de răutate. 

Celălalt ofiţer grăi : 

„Eroismul e o noţiune foarte variabilă, — şi foarte lesne in- 
fluențabilä. Se şi zice: „cel mai mare eroism, este al celor neeroici... 

Şi povestirea începu, pololită, în noapte, pe când trenul mergea 
încet, huruind: 

— „Eu am -avut în compania mea două tipuri extreme: un sol- 

dat, fricos ca un epure, — şi un ofiţer subaltern, netemător şi prop- 
riu oricărui act de eroism... Cel întăi a făcut cel mai mare act de 
eroism şi cel de-al doilea, a fost un laş, — așa cum se zice de cei 
lipsiţi de eroism... Soldatul Gheorghe Ciupercă, era așa de fricos, în 
cât dacă lar fi surprias, pecând făcea de gardă, undeva, şi i-ar fi 
zis, în spinare: „bau“ |, ar fi căzut jos, leșinat, — iar ofiţerul T. P. 
era aşa de curajos, încât, în miezul nopței pleca în recunoaștere, ca 
şi cum sar fi dus la un chef... ŞI au venit întorsăturile războiului... 
Soldatul Ciupercă Gheorghe, a făcut într'o zi o ispravă aşa de mare, 
încât ne-a lăsat pe toţi cu gura căscată: a prins în miez de noapte 
doi soldaţi nemți şi i-a adus ca pe nişte miei la post... Cum? Ce fel? 
Nici atunci, nici acum nu-mi pot explica... lată: aşa-i ţinea de guler 
şi mi-i prezenta: „am adus doi barbarezi, domnule căpitane*.. Și 
iată și pe cameradul T. P. lăsându-ne într'o zi tot cu gura cascată, 
însă dintro pricină contrarie... Obişnuiţi să vedem în el, pe omul fără 
teamă, — rămaserăm întristaţi... Precat într'o recunoaștere periculoasă, 
se întorsese cu doi soldaţi pieriţi, cu recunoaşterea refăcută, — şi 
galben, şi trist, — o sdreanţă... Ce-i cu tine? zic... Ofiţerul nu răs- 
punse nimic nici atunci, nici mai pe urmă, o lungă bucată de vreme... 
II lăsai.. Numai era însă Ccamaradul de odinioară. Eram cu toții ne- 
dumeriţi, dar mai ales eu... Și intro seară mă apropii d: sufletul lui, 
— şi elîmi povestește unele întâmplări... Plecasă atunci în recunoaş- 
tere, plin de putere şi de încredere... Era o înserare plină de melan- 
colie. Patrula se împrăştiase pe cărări. Intra într'o poiană mare, când 
ângă un copac, văzu păscând alene, un cal... Se apropie de el, — 
Calul îl privi cu ochi blajni, îndureraţi.. Avu atunci în suflet ca o 
sângerare: „ce e cu calul acesta?... Ce caută aici?..* Și privindu-l, 
văzu, cu tristeță, că are un picior rupt... Calul privea zarea, cu nări 
tremurătoare... Atunci așa, deodată, pe negândite, dar tumultuos, acolo, 
iâagă calul șchiop din poiană, ofiţerul avu fiorul adânc al zadarniciei 
tuturor lucruritor din univers.. O apă caldă i-se iezi în sufiet, dizol- 
vându-! fără îndurare. In fulgerări dureroase şi melancolice, se iviră 
atunci în sufletul ofițerului fantomele şi chemările celor dragi de-a- 
casă: „tată dulce al nostru, de ce nu vii la copilaşii tăi? Vino, vino“!... 
ŞI ofiţerul, care nu plânsese până atunci, luă de gât pe calul schiop 
din campie și, uitând de toate din lume, plânse greu în poiana, în- 
wadată de tristeţile înoptării.. Când se ridică de pe trupul calului, 
era un învalid sufletește... Cercă să plece spre a înfăptui--porunca 
dată, îşi căută soldaţii, dar tecate erau zădarnice. Se întoarse, după 
cum spusei, un înfrânt, plin de îndurerare, de ruşine, de neputinţă, 
cu sufletul scăpat din mâinele lui de răsboinic.. 

— „Şi ce-a mai făcut?...* 

— „Cine ar fi putut să-i facă vreo imputare, când până atunci 
fusese o podoabă de eroism?“... 

Ofițerui se opri, — şi după puţin adăugă: 

— „Necunoscute sunt căile vieţii în război, — şi ciudate sunt 
apele eroismului, — ca şi sufietul omului...“ i 

Trenul mergea huruind, oprindu-se prin gări cu nume pră- 
pădit în noapte. Ruși, mzhăloși, se urcau, gâtuind eșirile, vântul bătea - 
prin ferestrele sparte... Doi ofiţeri ruşi, de aviaţie, două siluete subțiri 
şi elegante, vorbeau... O slăbiciune adâncă îmi cuprinse măruntaele, 
îatorcându-le pe dos... Clocea un rău în profunzimi... 

Ofıferii ruși intrară în vorbă cu noi. Ne spunea de revoluţia dela 
ei, isbucnită în plin. Erau ingineri şi vorbeau franţuzeşte: 

— „De-acuma, tout est fini... Suntem un popor blestemat... 
Vam făcut şi vouă cel mai mare rău... Am fost acasă, la Kiev, şi 
acolo e grozăvie... Une tristesse. une tristesse epouvantable. ..“ 

Mă gândeam și la durerile lor, şi la prăpastia: sufletelor lor... 
Blesteme milenare apasă asupra popoarelor, pretutindeni... 

In zori, când unul din cfițerii din compartiment mă privi drept 
în ochi, îmi zise compătimitor: ` 

— Dumneata ai icter, camarade !..“ 

Dădui să mă scol, dar genunchii pocniră dureros. Abia avui pu- 
tere să mă fin în picioare... imi privi chipul într'un ciob de oglindă: 
Albul ochilor se făcuse galben-verde, dându-mi o privire de cerşitor, 

Mă târâi cum putui până la spitalul din Liceul Internat, unde 

mâni bune de femei milostive, mă purtară întrun pat, alături de alți 
camarazi bolnavi... 
Şi iar un vis rău mă prinse în braţele lui de durere: priveam 
de sus, valea Bahluiului şi locurile toate împrejmuitoare, unae, odi- 
nioară îmi purtasem paşii mei de adolescent — iicean, — şi mă în- 
trebam dacă e aevea ce văd sau e atunci, pe vremea aceea?... 

O soră de caritate, ivită din timp, ca o arătare albă, îmi întindea 
un pahar cu limonadă și mă privea cu milă.. - pon 

O întrebare simpiă mi se plimba prin minte: Oare se vor îs- 
prăvi toate acestea, vreodată ?].. 


AL. LASCAROV-MOLDOVANU - 

“Un răspuns la o laudă 


JI. 


Ceiace am spus acum o săptămână despre „regionalismul“ de 
dincolo de Carpaţi, a fost cam neobişnuit pentru cei dispuși să con- 
tunde regionalismul cu antiardelenismul. Ştiam că sunt şi de acestia . 
şi tocmai de aceia, am ţinut să spun, că o fi antiregionalist nu în- 
seamnă a-ţi face o profesie din a inventa zilnic noui şi noui defecte 
ardeleneșşti, ca şi cum aceasta ar fi o necesitate cerută de marile inte- 
rese de unificare sufletească... Eu cred tocmai contrariul: adevăratul 
antiregionalism are. datoria să arate că atât vechiul regat, cât și Ar- 
dealul, Bucovina și Basarabia, trebue să'şi cunoască părțile rele şi să 
adopte ceiace este mai bun la vecin, | 

S'a cercetat de nenumărate ori, ce alimentează regionalismul - 
ardelenesc şi care îi este explicația. Răspunsul la această întrebare 
ni Va dat — în mod magistral — un ardelean, cel mai competent în 
materie, a. Octavian Goga, care ne-a arătat că regionalismul porneşte 
dintro atmosferă de streiaism, dintr'un „non possumus“ sufletesc al 
unora de a se atașa românismului şi a înțelege o lume nouă, 

Regionaliştii — cei orbiţi de patimă — îşi explică altfel me- 
teahna. Falsificatori de realități și ipocriți, ei îşi justifică antiregăţe- 
nismul cu irespectuositatea celor de dincolo de Carpaţi față de litera 
legii, cu „necinstea“ lor față de „cinstea“ ardelenească, etc. etc. 

Am "combătut totdeauna părerile de felul acesta, fiindcă am zărit 
ascunzându-se după ele nesinceritatea şi ipocrizia. A susține că în 
vechea Ungarie” simțul de legalitate era mai desvoltat decât în vechea 
Românie, este şi fals şi nedemn, în acelaș timp. Nu este adevărata nici - 
afirmația ca sub regimul strein ni sar fi făcut o educație în sensul 
respectării legilor, Din potrivă, istoria ultimelor decenii ne arată, că legea 
a fost eludată de nenumărate ori, când „prostul de valah“ avea nevoe 
de protecţia ei. De altfel, noţiunea respectului legii spune prea puţin. 
Subt unguri ca şi astăzi, cele mai mari crime se comit în mod „legal“ 
şi mi-e de-o mie de ori mai simpatic un certat cu legea, decât „cins- 

titul“ ipocrit care te lasă să mori subt ochii,lui, numaiţpentrucă nu 
există articol de lege care să-i împună să te-ajute, — sau, îţi scur- 
tează zilele, exploatându-te în chipul cel mai mişelesc, dar... legal. 

De asemenea, nu se poate admite nici argumentarea cu „cins- 
tea“ ardelenilor, în comparaţie cu „necinstea“ celor de dincolo de 
Carpaţi. Se ştie doar că, în majoritatea cazurilor, ardeleanul nu ştie 
să fie necinstit, chiar dacă ar avea, deoârece subt unguri, în situația 
de minoritate ţinută veşnic în înferioritate şi departe de orice... „trip- 
tură“, mavea nici o posibilitate de-aşi însuși „darul“ necinstei. Astăzi, 
după şapte ani de la unire, vedem care este adevărul. N'avem ce să 
ne reproşăm în materie de cinste. Ba, uneori, lăcomia celor de aici 
s'a arătat întrecând pe cea din vechiul regat. In privinţa aceasta, 
pilda samsarilor şi bandiţilor reformei agrare- — avocaţi şi deputaţi 
din Ardeal — este, credem, destul de elocventă... 

k > * 

In cadrul articolului acesta ași vrea să insist asupra faptului că 
regionalismul ardelean se prezintă şi subt aspect economic, având ra- 
mificaţiuni... în stomac. 

Motivul? — Majoritatea imensă a intelectualimei ardelenești 
a rămas săracă lipită pământului şi după unire, după cum săracă a 
fost şi subt regim unguresc. Fireşte, nu i sa putut oferi averi, din 
senin. Dar, li sa dat acestor intelectuali să vadă că, de vreme ce ei 
au rămas şi în România mare în situația cea veche, numeroşi „apos- 
toli“... fără chemare din vechiul regat, veniţi în Ardeal, în curs de2—3 
ani au făcut carieră şi averi, dovedind că au un spirit pratic — ca. 
să-i zicem aşa — vrednic de invidiat. l 

In asemenea împrejurări, s'a născut o ură regionalistă şi pe ne- 
dreptul generalizatoare, având la bază, de cele mai multe ori, nu re~ 
volta morală, ci invidia, îndreptată contra „exploatatorilor“ tuturor si- 
tuaţiilor. 

In provocarea acestei stări da spirit şi a urei regionaliste, „a- 
postolii, anumiţi își au partea lor de vină. Ajutaţi de reale însușiri ` 
de iniţiativă, aceşti „apostoli“ s'au folosit adesea — spre a „străbate“ 
cât mai repede — de toate metehnele şi lașităţile minoritare ale celor de 
aici, manifestând o permanentă tendință de a ţine în inferioritate pe 
ardeleni. Ardeleanul rezervat, timid, lipsit de spontaneitate și cu tem- 
peramentul greoiu, a văzut în cei îndrăsneţi până la agresivitate nişte 
adevăraţi cutropitori, iar pe sine, un. desarmat în fața unui adversar 
mai bine înzestrat în lupta pentru existenţă. 

Aceiaşi „apostoli“, cu astfel de însuşiri și sprijiniți adesea chiar 
şi dela „centru“, au reuşit să ajungă în fruntea a o mulțime de in- 
stituțiuni publice şi private. Sau constituit în mici grupuri organizate, 
păzind toate poziţiile strategice vulnerabile, în primul rând... bucă- 
tăria, — iar ardeleanul, cu defectele și calităţile lui, a rămas pe din 
afară, sau a trebuit să se mulțumească cu roluri de-a treia şi de-a 
patra mână, acceptând șefia altora, cu mai puțină pregătire, dar mai 
multă îndrăzneală... 

lată lucruri recunoscule Chiar şi de cei buni din vechiul rega 
aflători în mijlocul nostru. Evident, „apostolii“ anumiţi, porniţi să per-- 
secute pe ardelenii cari, de cele mai multe ori, mai suferă încă de: 
urmările sufleteşti ale lungilor veacuri de viață ascunsă, caracteristică: 
minoritarului, — sunt primejdioşi unificării sufleteşti, întârziind-o. 


+ 
% % 


Pentruca să înceteze regionalismul ardelenesc, cu toate aspectele: 
lui hidoase și anahronice, va trebui să dispară pe de-o parte acet 
regionalism „regățean“, care, mai ales în ultimii patru ani, sa pus- 
de-a curmezişul înstăririi elementului românesc din Ardeal, lucrând: 
adesea chiar împotriva lui, — iar pe de altă parte, să fim lăsaţi în 
pace de „apostolii“ anumiţi și profitori, a căror purtare blamează an- 
tiregionalismul ardelenilor cu inimă întreagă de român. 

Ceiace vreau ei, adecă ţinerea în stare de subordonare — sufle- 
tească şi materială — a elementului românesc din orașele din Ardeal,. 
constitue o primejdie naţională, căci împinge elementele lipsite de 
conştiinţă românească spre o fraternizare cu minoritățile cu aspirațiuni 
dincolo de graniţele ţării. 

Toate acestea sunt adevăruri pe care actualul guvern, — în frunte 
cu miniştrii ardeleni — le-a înţeles pe deplin. Elementul românesc: - 
din Ardeal începe să-şi ocupe locul ce i sar fi cuvenit dela început. 

lar acest loc, la masa Ardealului, este în fruntea mesii, alături 
de acei frați din vechiul regat, cari au venit aici cu inima curată şi: 
fiind apostoli cu adevărat. In nici un caz îusă nu suntem dispuşi să, 
dăm întâietate „apostolilor“ profitori şi interesați, creatori de regio-: 


nalism ardelenesc. 
CORNELIU 1. CODARCEA . 

Aspecte politice din Jugoslavia 


Regionalismul croat în uniunea națională jugoslavă 


Guvernul jugoslav ni-a dat, câtorva ziarişti români prilejul “Tar 
şi preţios să vizităm ţara vecină și amică de peste Dunăre şi îi sîn- 
tem mult recunoscători. la patrusprezece zile am făcut ocolul Jugos- 
laviei, dela Novi-Sad la Zagreb în Croaţia, apoi la Liubliana în Slovenia, 
de unde ni-am coborât pe coasta Adristicei, dela Suşzk, la Sibenik, 
Split şi Dubrovnic, încheind cercul călătoriei noastre la Belgrad, după 
un ocol prin Saraievo.. Am văzut astfel o țară frumoasă şi bogată, în 
Care se munceşte stăruitor pentru desăvârş rea unei civilizaţii cu tre- 
cut. Și, cu toate că nu ni s'a arătat decât fugar ceea ce era mai vrednic 
de văzut, nizam întors acasă cu sacul plin de bune învățături şi pre- 
țioase observaţii, din această ţară care, ca şi a noastră, se reconsti- 
tuieşte în granițele ei fireşti. 


* 
* * 


O zi de cercetări la Zagreb e puţin. Capitala falnică a ramurei 
croate, mândră de trecutul şi frumusețea ei, închide străduinţa de 
veacuri a unui popor, care n'a trăit în zădar. Deşi nimic nu deose- 
beşte pe croaţi de sârbi, nici ca înfăţişare autropologică, nici în port 
Şi obiceiuri, nici în limbă, împrejurări istorice au despărțt cărările 
acestor frați buni până la pacea din 1918. Croaţia şi-a avut un regat 
al ei cândva, apoi copleşită de poftele imperialiste ale Austriei și Un- 
gariei, ea nu şi-a pierdut cu totul independența de altădată, ci a rămas 
autonomă, cu dieta ei proprie şi viaţa ei naţională nealterată. Confe- 
deraţia cu Ungaria nu i-a impus decât obligaţiuni formale: uniforma 
militară, moneta comună şi guvernatorii agreați la Budapesta pentrucă 
se mărturisiau maghiarizați. Incolo croații şi-au condus în libertate 
destinele. 

Despirţiți atâtea veacuri de sârbi şi crescuţi în ideea de sinei 
stăpâniri, croații catolici se acordă greu uniuuei naţionale cu sârbii 
ortodoxi. Lucrul este explicabil, deşi s'ar părea paradoxal. Uniunea 
națională, cu toate că le redă independenţa, le reduce din importanță, 
Inchiaaţi ungurilor, croații existau de sine stătători la Zagreb, își re- 

glementau învăţământul! și cultul, îşi numiau funcţionarii în serviciile 
publice şi își creiau după piac instituțiile culturale şi sociale. In uni- 
une națională cu sârbii, ei au pierdut formal toate aceste drepturi, pe 
cari le-au cedat ministerelor şi Parlamentului dela Belgrad. | 

D> aici pornește regionalismul croat, care este incomparabil re» 
gionalismelor dela noi Un explicabil orgoliu local, justificat prin 
realităţile trecutului, cedează greu independenței naţionale largi, cer 
dează greu absenței formelor constituţionale proprii, deşi în cadrele 
noului stat, croații liberi sînt indiv:dual să stăpâniască la conducerea 
destinelor poporului jugoslav. 

Ceea ce apropie acest regionalism de regionalismul unor arde- 
leni, spre exemplu, este faptul că el sălășluiește numai la intelectuali. 
Poporul croat, ca şi poporul românesc din Ardeal, nu are o concepţie 
regionalistă în sensul unei practice politice. Instigat de unele agitații 
regionaliste — adeseori separatiste — ca de exemplu în cazul acți- 
unei dlui Radici, poporul poate urma temporar unei sau altei chemări 
cu caracter regionalist. Dar, ca şi la noi, rămâne plăcut surprins în 
faţa sârbului, care îi vorbeşte aceeaşi limbă şi pe care îl găsește nu- 
trind aproape aceleaşi aspirațiuni. 

La Zagreb am asistat la o scenă caracteristică de regionalism- 
orgoliu intelectual local. Unul dintre colegii noştri vorbind la un ban- 
chet, a amintit cu elogii de eroismul celor două divizii sârbeşti cari 
„au luptat în Dobrogea în timpul marelui războiu, fapt care a provocat 
nemulțumirea tuturor croaților de faţă. Un confrate croata ținut chiar 
să precizeze, destul de enervat, că „nu ne aflăm în Serbia ci în 
Croaţia“, 

Incidentul desigur că nu sar fi produs, dacă intelectualitatea 
croată, de un orgoliu maladiv față de tot ce a creat ea, nu ar trăi în 
concepţia că dinco'o de acţiunea ei, nu mai există virtute. 

- Cu toate aceste, convingerea noastră este că divergenţa sârbo- 
croată nu este de natură destructivă decât în aparenţe. Intre sârbi și 
croaţi e o luptă de supremație, în cadrele actualei uniuni naţionale, 
Croaţii catolici, înfectaţi într'o bună măsură de concepţia superiorității 
catolice, împregnaţi de disprețul pe care totdeauna Pa exorimat cultura 
austro-maghiară faţă de popoarele balcanice, — imfluenţă de care, cu 
toată îndependenţa lor, wau scăpat, — şi mândri de evidenta lor su- 
perioritate socială, exprimată strigător în oraşele ior frumoase şi în 
instituţiile lor grandioase, nu vor, nu pot să admită supremaţia sâr- 
bească dela Belgrad. Ei ar vrea ca totul să se hotărască de acolo, 
dela Zagreb, iar sârbii ortodoxi şi „baltanici“ să se supună şi să se 
„Civilizeze“. Uită însă că sârbii au primatul independenţei moderne 
şi că, în jurul ţării lipsită de oraşe cu străzi largi și clădiri masive, 
sa putut închiega cu jerife, numai de ea făcute, o unitate naţională 
puternică. i 

* + E i 

Dealteum fenomenul, deşi dăinuieşte, este sortit pieirii. Regiona- - 

lismui croat este virtualmente înfrânt de voinţa naţională a noului stat, 

“Sârbii au sprijinul energic şi neprecupreţit al slovenilor, cari mau des- 
tule cuvinte de ocază pentru absurditatea dela Zagreb. La Liubliana 
domneşte un cald spirit de înfrățire, care ştie să găsească scuze pen- 
tru micile neajunsuri momentane ale unificării în stat şi să releve cu 
entuziasm măreaţa opera de înch'egare națională, înfăptuită după du- 
reroasele jertfe ale marelui războiu. Convorbirile pe cari le-am avut 
aici, mau asigurat pe deplin că ceea ce am putut constata la Zagreb 
va trece, ca un vis urât. 

O acțiune separatistă croată este cu neputinţă. Peste ea se în- 
tinde desăvârşită fraternitatea sârbo-slovenă. Ce ar putea face croații? 
Să tindă spre un stat libzr croat? . Materia!mente este imposibil. 
“Să tindă spre autonomie? Dar nu o permite unitatea națională, din 
care nu se pot rupe, fără periclitarea acelei îndependenţe, care se 
pare că li este aşa de scumpă. 

Croaților le rămâne o singură ieşire onorabilă din această luptă. 
-Cu virtuțile pe cari le au, concordându-se cerințelor uniunei naţionale 
de astăzi, să-şi mute orgoliul pe tărânul creațiilor naţionale, sociale 
-Şi culturale. Şi desigur că, această ramură a poporului jugoslav, care 
a dat pe Mestrovici, elevul lui Rodin, cu admirabile producții de artă 
plastică, de renume mondial, va şti să-şi asigure noui glorii în cadre 
„naţionale întregite. 


D. I. CUCU 

Tipuri şi tertipuri. 


„Profesionistul“ 


Morişca democraţiei sgomotoase şi lipsită de idei, vânturând cu 
îndărătnicie o vorbărie înșelătoare în nebulozitatea.: votului universal 
nelămurit încă pentru massele rurale, a născocit o dihanie nulă şi 
parazitară: profesionistul parlamentar. 

- In preajma campaniilor. electcrale profesionistul parlamentar, care 
s'a hotărât să trăiască numai din diurna de „reprezentant al naţiunei“ 
“trece dealungul satelor fluturând tricolorul sentimentelor sale de „ne- 
mărginită dragoste pentru popor“ și stăpân pe-un anumit verbalism 
adecvat situaţiei, înşală buna credință rurală pentru a-și aduna votu- 
rile necesare, care să-l ridice din umbra existerței sale cu resurse” 

dub!oase și să-l trimită în incinta reprezentanţei naţionalc. 

Ajuns în palatul din dealul Patriarhiei, — cu existenţa asigurată: 
pentru patru ani cât ţine o legisiaţie, — profesionistul parlamentar se: 
afundă în umbra anonimatului, căci singura lui activitate este să-şi: 
încaseze diurna co matematică regularitate, să păstreze o înţeleaptă: 
rezervă şi o mormântală tăcere. 

Doar atât a dorit: un scaun de deputat., „Poporul“ nu-i cunoaşte: 
activitatea parlamentară, a cărei complecta nulitate şi-ar putea-o jus- 
tifica foarte uşor: „este opozant“; căci am uitat să spun că profe- 
sionistul parlamentar este un etern opozant. La actele de guvernământ. 
le opune desăvârşita sa incompetinţă. 

Lupta electorală cumplită pe care profesionistul parlamentar o 
duce, chiar când are adversari a căror valoare uriașă îl turteşte ca 
pe-o râmă, se explică numai prin desperarea de a se vedea văduvit 
de scaunul din parlament, fără care existența lui este periclitată, fiind: 
ameninţat să se zvârcolească de foame“. 

Valoarea, cunoştinţele, puterea lui de muncă, cu desăvărşire 
inexistente, Pau fixat de mult în rândul paraziţilor 'sociali şi cum et: 
reuşise să-şi facă din parlamentarism o profesiune rentabilă şi co- 
modă, se vede condamnat la o foame cronică, `` cazul când mar mai: 
putea pătrunde în incinta legislativă, 

Sub regimul cenzitar aveam parlamentari . cari cheltuiau sume 
enorme în campaniile electorale pentru a ajunge în parlament ca să-şi 
Capete doar un lustru social şi o suprafaţă provincială. Sub regimul 
votului universal privim cu stupefacţie la anomali? de-a vedea im- 
potenți intelectuali, care cheltuind numai vorbe sonore şi sentimente 
absente şi-an croit un diabolic plan de existență făcând din parla- 
mentarism o profesiune. 

Dar, minciuna lor electorală şi competinta lor politică încep a 
fi serios amenițate odată oprirea la uşa parlamentului şi cum foame 
le rânjeşte hidos în umbră vor fi nevoiți să-și caute alte resurse 
de trai. 


Prostul 


Nu-i vorba nici de comedia lui Fulda, nici de prostul inofensiv 
şi anonim, ci de prostul pretenţios, ce se evidențiază ca un abces 
dureros în toate manifestările viefei sociale şi politice în care el dă 
directive, îşi spune sentenţios părerile, şi soluţionează rapid și defi- 
nitiv cele mai complicate probleme. 

Suit pe tribuna liberă a publicisticei îşi vântură plevuşca cunoş- 
tințelor sale reduse și simpliste, împărțind c'o prodigalitate de incon- 
Ştient cele mai abracadabrante păreri, clasificând, — cum se pricepe 
è}, — valorile incontestate în politică, ştiinţă și literatură şi etalând 
cele mai abominabile aberaţii. 

In politică poate ajunge uneori până la cea mai de sus treaptă 
a erarhei sociale. de unde, grav ca un filozof, senin ca un savant şi 
emasculat ca un eunuc, încearcă să oprească mersul natural şi evo- 
lutiv al vieţei sociale și politice, pe care vrea so potrivească pe ca- 
lapodul strâmt al nepriceperei sale. 

Câteodată, ajunge, prin surprindere, în fruntea unei instituții, şi 
spăimântat de norocul ce Pa găsit, îşi ia rolul în serios dând direc- 
tive, care paralizează orice activitate, irită şi dezgustă pe subalterni 
şi instinctiv înlătură toate elementele de valoare pe cari le găseşte 
în drumul său. . 

Cum imensa toleranţă din țara noastră a ajuns proverbială, căci 
ea izorăşte dinto orientală lene devenită defect organic, proștii no- 
rocoși s'au înmulţit fantastic ocupând locuri pe cari nu le merită şi 
poate nici nu le-au visat, (aproape toţi proştii au noroc), unde rămân 
linişt ţi și nesimţitori la toate aluziile transparente sau brutale ce ii-se 
fac. Căci, din fericire, ne-au mai rămas visători întârziaţi cari nădăj- 
duesc că vor îndrepta cu vorba dezastrul uriaşei prostii. 

Prostul a ajuns un simbol a! norocului, şi cum unui om norocos 
nu-i poţi face nimic, prostul rămâne țeapăn şi insipid la locul lui, 
de unde sfideză pe oamenii modeșşti şi cu bun șimţ şi morfolește ne- 
contenit păreri și soluții cari provoacă zimbete de compătimire, căci 
prostia fiind o boală incurabilă nu poate răscoli sentimente de ură 
şi revoltă, 

RUSTICUL 

Cronica externă 


A șeaptea seziune a Societăţii Naţiunilor 


Seziunea care a început săptămâna aceasta, la care Germania a 
fost invitată să ocupe, în Consiiiul Adunării, un loc egal alături de 
Franţa, Anglia, Italia și Japonia, — marchează începutul unei ere noi 
în istoria Societăţii Naţ unilor, prin faptul că pentru prima oară, în 
Consiliul ei suprem, învingătorii se aşează alături de îrvinși. 

Dar intrarea Germaniei în Consiliul Ligei nu are numai această 
semnificație de ordin — aş zice — sentimental; importanţa acestui 
eveniment rezidă în faptul că Germania, lepădându-se de izolarea în 
care se complăcea ranchiuna ei, — s'a hotărât, prin participarea ei la 
lucrările Corisiliului Ligei Naţiunilor, să ia o parte activă — eşind 
din rândurile statelor învinse — la opera de consolidare și pacificare 
a Europei, în cadrul şi în spiritul Societţei Naţiunilor. 

Sistemul pe care este clădit protocolul dela Geneva, care și-a 
pus ca ţel rezolvirea problemei siguranței, arbitrajului şi a dezarmărei, 
capătă astăzi, prin intrarea Germaniei în Consiliul Societăţei Na- 
țiunilor — de care se mai izolează încă Rasia şi Statele Usite ale 
Americei — un nou adept, a cărui valoare nu este de disprețuit. Este 
de sperat ca prin această nouă colaborare, problemele acute pacifiste 
— cel puțin în granițele Europei — vor mai face câțiva paşi, vigu- 
TOşi, spre realizarea lor. 

Pentru pesimişti — şi de aceştia sunt de ajuns în toate țările — 
fricţiunile şi iritările care au precedat intrarea Germaniei în Consiliu, 
— vor însemna desigur un rău augur pentru activitatea viitoare şi 
apropiată a Societăţii Naţiunilor; pentru aceia însă, cari cumpănesc 
actele şi evenimentele politice în lumina cauzalităţii lor, intrarea Ger- 
maniei în Ligă este consecinţa logică ce decurge din aprobarea, ne- 
silită, pe care ea a dat-o pactului dela Locarno, al cărui spirit— atât 
de des ironizat — pătrunde tot mai puternic, mai insistent şi mai cu 
folos în minţile și în sufletele oamenilor de stat conştienţi de răs- 

-punderea pe care o au față de ei însăși, față de colegii lor și faţă de 
statele ale căror interese le reprezintă şi le apără la Geneva. 

Și este fapt precis că două dintre dezideratele protocolului dela 
“Geneva — ideia arbitrajului şi aceia a pactelor de siguranţă, au ajuns 
astăzi — cu un efect din zi în zi crescând — veritabile și sigure, şi 
unicele instrumente ale înfrăţirei viitoare. Căci în ceeace priveşte al 
treilea deziderat — dezarmarea generală, — situaţia incertă ce dăi- 
nuieşte astăzi încă în lumea întreagă, prin izolarea în care se menține 
“încă America față de problemele vitale ale Europei, cât şi prin semnul 
de întrebare pe care continuă să-l reprezinte Rusia sovietică pentru 
pacea generală, nu îngăduesc popoarelor, fie ele cât de pătrunse de 
spiritul şi nevoia păcei, să renunțe la singurul instrument eficace 
(orice sar zice), în măsură de a garanta — pe cât aceasta este po- 
sibil — pacea; la armamentul lor, 

De acest punct însă nici nu are a se ocupa Consiliul Societăţii 
Naţiunilor în actuala sa seziune. Programul său de astăzi tinde spre 
țeluri mai practice şi mai imediat realizabiie. Liga Naţiunilor a înţeles că 
nu poate împinge, în mod silnic, arătătorul timpului şi că trebue să 
lase să se prepare, pe îndelete în sbuciumul suferințelor şi alîndoielilor, . 
„spiritul păcei. 

Dacă privim, din punctul special de vedere al intereselor ţărei 
„noastre şi al aliatelor noastre din Mica Antantă, spre opera ce începe 
să se desfăşoare la Geneva, nu se poate să nu considerăm viitorul 
nostru şi cauza noastră, cu încredere şi chiar cu mândrie. Aceasta cu 
privire la compoziția biroului Consiliului Societăţii Naţiunilor. 

Nu mai era un secret pentru nimeni că în actuala seziune, rep- 
rezentanta Micei Antante în Consiliu, avea să fie România. Confir- 
marea acestui fapt, prin alegerea, de către colegii săi, a dlui I. Miti- 
lineu, ministrul nostru de externe, consolidează în mod și mai perfect, 
spiritul de frățească solidaritate şi de desăvârţită comunitate de inte- 
rese şi de aspirațiuni care stă la baza și formează esența însăși și- 
rațiunea de a fi a Micei Antante. 

Dar dacă această onoare este, în primul rând, o satisfacţie dată 
legitimnei noastre mândri! naţionale ṣi o confirmare a prestigiului de 
Care se bucură: România în concertul statelor europene, — sunt alte 
acte care vin să întărească autoritatea crescândă al Micei Antante, la 
masa la care se aşează, cot la cot şi cu aceleaşi drepturi, reprezen- 
tanții celor 48 de state care formează Marea Adunare a Societăţei 
Naţiunilor. Este faptul că supremul ei Consiliu va fi prezidat, în anul 
acesta, tot de un reprezentant al Micei Antante; de către di dr. Nin-. 
cici, ministrul de externe al Iugoslaviei şi că celelalte subcomisiuni, 
cum sunt cele financiare, economice, şi aceia de contrul bugetar, — 
sunt toate prezidate de către delegații statelor Micei Inţelegeri. 

In discursul său prezidenţial de inaugurare, d! Nincici, după ce 
a relevat însemnătatea operei înfăptuite până aci de Liga Naţiunilor 
a schiţat cadrele activităței sale viitoare, accentuănd asupra faptului 
-că apropierea şi înţelegerea dintre popoare, care este, în esență, țelul 
:şi rostul de a îi ai Lipei popoarelor, — se vor putea înfăptui, nu nu- 


1092 
© BCUCIuj 


i 


mailin jarul mesei de consiliu dela G=neva, dar mai cu seamă — ş 
în mod şi mai eficace — prin contactul continuu şi constant şi prin 
schimbul de vederi şi de idei, ai oamenilor de stat dornici de a rea- 
lizasîn mod sincer, idealul păcei şi refacerei mondiale. 

Cuvintele ministrului de externe al lugoslaviei, prin unanima 


aprobare pe care au găsit-o în sânul Adunărei, — dovedesc că spiri- 
tul care o animă este;pătruus de cea mai sinceră şi cinstită dorință 
de pace. 


In lumina aceasta, seziunea cea de a şeaptea a Societăţei Naţiu- 
nilor, care sa deschis acuma; seziune înaugurată sub auspicii atât de 
favorabile, — permite, pentru liniştea omenirei întregi, cele mai bune 
și mai legitime speranţe, 


+, În numărul viitor vom discuta programul ei. 
| ]. PALEOLOGU 

INSEMNĂRI 


Obiceiuri provinciale. Nu ne gân- 
dim nici la cucoanele cari se adună 
zilnic îa jurul mesei, pentru a juca 
diverse şi nevinovate jocuri, în cari 
dau banii de coşuiță pe a doua zi, 
nu ne gândim nici ia viața mohorâtă 
simplă şi inutilă a mărunților funcţio- 
nari provinciali, tari se instruesc și se 
cultivă numai din lectura romanelor 
de senzaţie în fascicole, ori din sa- 
vaatele ştiri ale cotidiaue!or cu premii 
şi mică publicitate, ci ne gândim la 
O anumită detracare şi decadență a 
mănuitorilor de condei, cari trăind în 
atmosfera provincială au ajuns să sco- 
boare demnitatea presei la nivelul 
bârtelei de suburbie. 

Este adevărat că şi „cucoanele“ 
proviaciale şi bărbaţii. frecvenți vizi- 
tatori ai cafenelelor, bârfesc cu un 
elan vrednic de-o cauză mai nobilă. 
Aceasta e o tradiţie provincială, care 
va dăinui câtă vreme simplismul cu- 
getărei va îi singurul îndreptar al vie- 


ţei de provincie. Dar bârfeala acestor 
oameni, cari nu ştiu să-şi întrebuin- 
teze mai îateligent timpul liber, nu 
poate lua caracterul catastrofal pe 
care-l ia bârieala scrisă şi tipărită. 
Anonimii scribi provinciali, adaptaţi 
perfect mediului ansbiant, au iatrodus 
bârieala în publicistică. Şi acest obi- 
ceiu de provincie înjoseşte cu desă- 
vârşire presa. Retranşaţi în umbra 
anonimatului, aruncă insulte celor mai 
serioase personalităţi din viața pub- 
lică, având totodată certitudinea că 
cni insultați mau să se înjosească ni- 
ciodată până acolo în cât să-i tragă 
la răspundere pentru prostiile lor 
triviale. Da-o animalică înconştienţă, 
rânjesc satisfăcuţi după ce au răs- 
turnat hârdău! cu lături în drumul 
trecătorilor grăbiţi și cred că, — dacă 
nu sunt traşi la răspundere, — „au 
răspândit teamă prin murdăria scri- 
sului lor întrebuințând. mai departe 
bârfeala ca suprem scop al pulicis- 

ticei lor, ca armă de răzbunare con- 
tra oamenilor cinstiţi, ca polemică 
şi ca discuţiuni politiee. 

E pur şi simplu repugnant. 

Mohács. Am arătat în numărul de 
acum o săptămână, că noi nu avem 
nimic de zis nici contra aniversării is- 
torice a luptei dela Mohâcș, nici con- 
tra actului de pietate al ungurilor dela 
noi, sau aiurea, de a participa cu su- 
fletul, la serbare. Am adăogat însă, 
că unele ziare din Ardeal, în loc să 
rămână în cadrele obiectivităţii, au 
strecurat printre rânduri îndemnuri 
criminale cu tendinţe de subminare a 
întegrităţii statului român, 

Astăzi, un ziar catolic din Satu Mare, 
întitulat „Szabad Szo“ (Cuvântul ii- 
ber) ne sileşte să revenim asupra a- 
cestei chestiuni pe care noi o credeam 
încheiată. Ziarul în chestiune, facea- 
celeaşi temerare  comparaţiuni între 
Mohács şi Trianon, (pe care le-am 
relevat în numărul trecut. diind vorba 
de ziarul „Ellenzek“) şi în articolele lui 
găsim aceiaş copilăroasă asemănare 
între renașterea Ungariei împărțită 
în trei părţi după Mohâcs şi învierea 
„Care va urma în curând“ după „moar- 
tea dela Trianon“... i 

Stinţiile Lor dela ziarul catolic „Sza- 
bad Szó“ nu văd deci nici o deose- 


bire între Mohács şi Frianon. Nu văd. 


sau nu vreau să vadă că, de vreme 
ce „Mohács“ a fost a catastrofă a 
unei națiuni năpădită de cuceritori, 
— 'Trianon-ul este un act de dreptate, 
care a redat libertatea a celor zece 
milioane de minorităţi din vechea 
Ungarie, 

La Mohâcs a fost cutropită Ungaria 
ungurească, la Trianon maghiarii au 
pierdut teritorii ce le păstrau în ciuda 
dreptăţii. 

— Să arunce domnii dela „Szabad 
Szó“ o privire asupra hărţii etnogra- 
fice a Europei şi să ne răspundă dacă 
avem sau nu dreptate. 


Aritmetica diui Maniu.  Hotărât 
lucru, teoria ralativităţei, a blăstăma- 
tului de Einstein, a zăpăcit toate ca- 
petele, pe cele mai viguroase, ca şi 
pe cele mai şubrede. 

In partidul naţional, a făcut un ade- 
vărat prăpăd. i 

După miraculoasa teorie a părinte- 
lui Man dela Gherla, — ştiţi chestia 
cu paralele care, se întâlnesc, di Iuliu 
Maniu, S'a aruncat şi d-sa în explo- 
rări şi. inovaţiuni, de astădată pe te- 
renul bătut şi lipsit de fantezie al 
aritmeticei. 

Semi-prezidentul partidului naţional 
şi-a zis, că din fuziunea celor două 
democratice partide care cochetează 
de mai bine de patru ani, va eşi tot 
un partid, dar mare, puternic; — cu- 
prinzându-le pe amândouă, dar totuşi 
unic. 


- Fuziunea ţărănisto-naţională se va 


tace. Este chiar ca şi făcută, Dar, din 
idilica fuziune a celor două partide 
nu va eşi, vai, ceeace a crezut şi dorit 
di Iuliu Maniu. | 

Căci dl dr. N. Lupu, neaprobând 
fuziunea, nici condiţiunile ei, este ho- 
tărât să iasă din partidul de sub şefia 
d-lui Mihalache, sortit să între sub 
şefia dlui Maniu; — şi a spus prie- 
tenilor săi că va înfiinţa, în cazul fu- 
ziunei ţărănisto-naţionale, um nou par- 
tid politic, secondat, în Ardeal, de di 
Bogdan Duică. 

D. N. lorga şi amicii d-sale, de 
asemenea, nu vor întra in această fu- 
ziune, rămănând în afară de ea, ca 
partid separat. De dl C. Argetoianu 
nu se ştie încă nimic precis, dar pare 
asigurat că nici democratul dela 


„Breasta nu mai este dispus se accepte 


şefia şi competenţa politică a dlui 
uliu Maniu, 

lată deci, că grație străduinţelor 
dlui Maniu : 

14+1=—4, 5 sau mai multe, 

Ceeace era de demonstrat. 

Tutun, sare şi rachiu. In lipsa al- 
tor „argumente“, la alegerea parțială 
din Bihor, partidul național și-a tos- 
cris pe steagul său aceste trei cuvinte. 
„Din sat în sat, agenţii electorali ai 
dlui Maniu au propovădauit .- răstur- 
narea guvernului — pe motiv că a 
scumpit tutunul, sarea şi rachiul. Nici 
nu-şi închipuiau că aceste puternice 
„argumente“ să nu dea dlui Lascu 
mandatul de deputat, 
`° Dar, aşa se vede, vremea „argumen- 
telor“ naţionaliste a cam trecut. Într'o 
comună din plasa Tinca, agentul diui 
Maniu era tocmai la culmea infoca- 
tului său discurs naţional. După o im- 
presionantă descriere a raiului ce o 
să se înstăpânească pe pământ când 
va veni la putere partidui naţional, 
cu tutun şi rachiu berechet, a riscat 
o pauză de-o minută, ca să vadă cu 
ochi efectul cuvintelor sale. Nu l-a 
văzut cu ochii, dar l-a auzit cu ure- 
chile. Un țăran din mulțime, i-a rep- 
licat : l 

— Să nu ne dea Dumnezeu nici- 
odată un rău mai mare, domnule. N’o 
să pierim noi fără tutun și răchiu! 

lar altul: ' 

— Nici scumpirea sării n'o să oe 
omoare, Vre-o două sute de leipe an, 
cât cheltuieşte un om pentru sare, nu 
sunt o lume, Şi-apoi, la urma urme- 
lor, sarea nu iese singură din pământ. 
Ar fi destul de rău dacă in scumpetea 
de azi nu v'ar fi înmiilţit plata sărma- 
ailor muncitori dela minele de sare. 

Domnul nostru a aruncat celor doi 
interlocuitori o privire fulgerătoare. 
Se aştepta la un potop de -proteste 
din partea iubitorilor de tutun şi ra- 
chiu. A urmat însă, un potop de ap- 
lauze. 


— Aşa-i, aşa-i,—striga toată lumea. 

Înstârşit, în lipsa altor „argumente“, 
distinsul aposto! al ideii regionale şi-a 
încheiat repede discursul campaniei 
electorale, și-a pierdut urma, nimeni 
nu l-a mai văzut prin văile şi munţii 
Bihorului. Gurile reie spun, că a venit 
la Cluj, ca să găsească prin sertarele 
„Patriei“ alte „argumente“, Le-a găsit 
după căutare de vre-o săptămână, dar 
pe-atunci, alegerea trecuse, 


Cântările liturgiei pentru copii şi 


“popor. In acest inceput de inviorare 


religioasă, lucrarea diui D. G. Chi- 
riac a venit la timp. Sfântul Sinod şi 
Ministerul Instrucțiunei au făcut un 
bine aprobând aceasta folositoare lu- 
crare. In Biserica noastră se cântă ve- 
chile cântări bisericești pe muzică 
orientală; e o specialitate, ceia ce cu 
drept alcătueşte un. obiect din stu- 
diile din seminar, Massele largi. nu se 
pot pregăti suficient pentru a face uz 


- de ea, Şi-apoi, cântările vechi biseri- 


ceşti, cum le auzim din gura cântăreților 
la strană, pentru copii sunt și mai 
grele. De aceia, are dreptate autorul 
câud spune că le trebuie copiilor me- 
lodii, spontane, simple, frumoase şi 
fără pretenţii, apropiate de deprin- 
derile şi moştenirea lor muzicală, po- 
trivite mediului în care trăe:c. 

- Melodiile liturgice oferite de d. Chi- 
riac, cunoscut compozitcr bisericesc, 
sunt simplu alcătuite, pătrunse de 


"spirit evlavios și serbătoresc. Puse 


pe o singură voce, ele se pot prinde 
cu facilitate de acei cari au elemen- 
tare cunoştinți de muzică vocală, 
Ne facem o datorie şi o plăcere să 
o recomandăm tuturor preoţilor, îu- 
văţătorilor şi învăţătoarelor de la ţară. 

